דיבת הארץ

דיבת הארץ היא אמירה הפוגעת בחיבה ובאהבה לארץ ישראל. התורה רואה בדיבת הארץ חטא חמור, שבגינו המרגלים קיבלו מיתה בידי שמים. ואין להם חלק לעולם הבא.

== המקור במקרא ==
המושג מופיע בתורה בקשר למרגלים, שבשובם מתור הארץ דיברו בגנות ארץ ישראל, שהיא ארץ עם מזג חריף ההורג את האנשים החלשים ורק אנשים חזקים מאוד יכולים להחזקים בה, כנאמר . בזה גרמו, שעם ישראל, לא רצו להיכנס לארץ ישראל.

מחמת זה נענשו המרגלים בעונש מוות, כנאמר .

== המקור בחז"ל ==
הגמרא לומדת ממה שהתורה כתבה שעונש המרגלים הוא על שאמרו "דיבת הארץ", למרות שהיה בדיבורם עוד חטאים רבים, ללמד שיש איסור לדבר על ארץ ישראל לשון הרע, למרות שהארץ היא דבר דומם. <blockquote>תניא, א"ר אלעזר בן פרטא: בוא וראה כמה גדול כח של לשון הרע, מנלן? ממרגלים, ומה המוציא שם רע על עצים ואבנים כך, המוציא שם רע על חבירו על אחת כמה וכמה. ממאי? דלמא משום דר' חנינא בר פפא, דאמר רבי חנינא בר פפא: דבר גדול דברו מרגלים באותה שעה, דכתיב: כי חזק הוא ממנו, אל תיקרי כי חזק הוא ממנו אלא ממנו, כביכול בעל הבית אין יכול להוציא כליו משם! אלא אמר רבה אמר ר"ל, אמר קרא: וימותו האנשים מוציאי דבת הארץ רעה, על דבת הארץ שהוציאו. 

</blockquote>איסור זה הובא להלכה בדברי פוסקים רבים<ref>ספר ישיב משה (עמ' רמ"א) בשם הגרי"ש אלישיב.  הרב יצחק זליברשטיין עלינו לשבח עמ' ת"ל. ספר משפטי השלום של הרב סילבר (יט,כג). הבן איש חי בספרו בן יהוידע (כתובות קיב, ב). חפץ חיים דרשו (כלל ה' הע' 47). הרב זכאי בספרו הבית היהודי חלק ז'. הרב חים רבי בספרו הנהגות יום יום. שפת אמת למהר"ם חגיז.</ref>.

== גדרה מהותה וחומרתה ==
=== הגדרת האיסור ===
דיבור אפילו של אמת הגורם לבני אדם, חוסר אהבה וחיבה לאדמת ארץ ישראל.

הן דיבור בגנות הארץ מצד עצמה כגון קור וחום, פירותיה וכדומה. הן דיבור בגנות הארץ מצד מה שקורה בה כגון פיגועים, תושביה, לכלוך שבה וכדומה<ref>ראו בספר וואלזין (עמוד 57) דברי הנצי"ב. וכן בספר בניהו בן יהוידע (כתובות קיב, ב).</ref>. 

אפילו להשוות מקום לא"י ולומר על ארץ אחרת שטובה היא כארץ ישראל אסור.
=== מהות האיסור וטעמו ===
אף שאיסור לשון הרע נאמר רק שמוציא גנאי על בני אדם ולא על חפצים דוממים, על ארץ ישראל יש איסור לשון הרע.

טעם הדבר: לשון הרע הוא כנגד המצווה של ואהבת לרעך כמוך, מאחר שהתורה מטילה עלינו חובת חיבת הארץ, ממילא במקביל כנגד חיבת הארץ יש איסור הוצאת דיבה על הארץ, כשם שיש איסור לשון הרע כנגד מצות אהבת ישראל.

=== חומרת האיסור ===
איסור לשון הרע על ארץ ישראל חמור הוא בעיני ה' עד מאוד, כמו שכתב הרב מאיר שמחה הכהן, מחבר "אור שמח" במכתבו: .

דעת רש"י כי הטעם שחז"ל החליטו שהדור של עשרת השבטים אין להם חלק לעולם הבא, הוא מפני שספרו בגנות א"י לכן דינם כדור המרגלים שאין להם חלק לעולם הבא.

== הלכות ומנהגים ==
האיסור הוא רק שמזכיר את ארץ ישראל כגון שאומר חם בארץ ישראל, וקל וחומר שמשווה את הארץ למקומות אחרים יותר טובים, אבל אם רק אומר חם כאן או קר כאן מאוד אין בזה איסור.

גם לדבר על התושבים של ארץ ישראל, בצורה שגורם ריחוק מהארץ, אסור, שכבוד יושביה הוא כבודה, ובקלונם יש בזיון וצער לארץ הקודש.
=== מניעת הרהור דיבה ===
[[מזגן שעליו כיתוב המתייחס לסיפור רבי אמי ורבי אסי [https://static.s123-cdn-static-d.com/uploads/4762626/normal_60b33f833a432.pdf במסכת כתובות].]]
לא זו בלבד שאסור להתלונן על תנאי הישיבה בארץ ישראל מפאת חיבת הארץ, אלא מצווה על האדם לכלכל את צעדיו כדי למנוע מצב שיעלה בו או בחבריו, אפילו הרהור של תרעומת על תנאי הישיבה בארץ ישראל.

כמו שמספרת הגמ' (כתובות קי"ב, ב) על רבי אמי ורבי אסי, שהיו עוברים בלימודם בקיץ ממקום שמש למקום צל ובחורף ממקום צל למקום שמש כדי שלא יוכלו להתרעם על ישיבת ארץ ישראל כל זאת מתוך אהבת ארץ ישראל.

וכן הגמרא (שם) מספרת על רבי חנינא שהיה מתקן את מכשולי העיר מחמת חיבת הארץ שהייתה חביבה עליו ומחזר שלא יצא שם רע על הדרכים. לכן צריך להיזהר לשמור על ניקיון הדרכים והרחובות בארץ ישראל.

יש הלומדים מכאן, שיש מצווה לקנות ולהפעיל מזגן קירור בעונת הקיץ, כדי שלא יתרעמו אנשים על החום בארץ.

בנין שרוב השכנים התקינו סורגים מסוג אחיד, כדי שלא לכער את הבניין, ובא שכן וטוען שהסורגים האלו הם יקרים ומיותרים, ולכן רוצה להתקין סורגים פשוטים, אם הבניין בארץ ישראל, בוודאי אסור שיש מקום לחשוש שלא יוציאו לעז על הבניינים בארץ ישראל שאינם יפים.

=== לדבר בשבחה ===
כמו שחטא המרגלים עלה על כל החטאים, אפילו בחטא העגל לא נענשו כמו על חטא המרגלים שדברו בגנות ארץ ישראל. מידה טובה מרובה מצווה גדולה לספר בשבחה וטובה של ארץ ישראל, שעל ידי זה יעורר אהבתה.

בכל פעם שמזכירים את ארץ ישראל מצווה להזכיר שבחה, כמו שכתב האבודרהם אנו צריכים לספר בשבח הארץ כדי שישתוקקו לה הנפשות.

המאירי כתב כי כל מי שלא אמר "ארץ חמדה טובה ורחבה" בברכת הארץ לא יצא ידי חובתו, הואיל והזכיר את הארץ - ראוי לו להזכיר בשבחה ושבח ראשון שיצא מפי הקב"ה על הארץ היה בנסח זה שנאמר וארד להצילו וגו' אל ארץ טובה ורחבה.

== ראו גם ==
* אהבת ארץ ישראל
* לשון הרע

== קישורים חיצוניים ==
* [https://static.s123-cdn-static-d.com/uploads/4762626/normal_60b33c063ac3a.pdf הלכות דיבת הארץ], [https://www.kol-toda.co.il/צוות-1-1/הלכות-דיבת-הארץ אתר הקול החמישי].
*[https://drive.google.com/open?id=0B9ePH5TFKeqgd1BMdUpOQ29OcndCN1pNTlVJQ3lwYmZReUM4 הלכות דיבת הארץ, גיליון קדושת ציון מס' 45].
* מאמר [https://drive.google.com/open?id=1Ww8hB9_z5QFsxRbcmIt_cvRIWFX-djIl טובה הארץ מאד מאד]
	
* מאמר [https://drive.google.com/open?id=17ih_dwWkgIzY_ie1fitcy1w8cdIWuNYs בעניין איסור לדבר לשון הרע על ארץ ישראל]
*שיעורים בנושא "דיבת הארץ" [https://www.kolhalashon.com/New/Shiurim.aspx?Lang=Hebrew&RavID=-1&ROrder=-1&FID=75962&HideMenus=False&SearchValue=דיבת%20הארץ באתר קול הלשון].

== הערות שוליים ==

קטגוריה:ארץ ישראל ביהדות
קטגוריה:לשון הרע
קטגוריה:פרשת שלח לך